
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 19 aprilie 2004

Nr. 29/57

RAPORT

asupra proiectului de Lege privind aprobarea Ordonanţei Guvernului nr.38/2004 

pentru modificarea Ordonanţei Guvernului nr.57/2002 privind cercetarea

ştiinţifică şi dezvoltarea tehnologică


1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, cu adresa nr. P.L.X.- 101/4 martie 2004, Comisia pentru învăţământ, ştiinţă, tineret şi sport a primit spre dezbatere şi avizare proiectul de Lege privind aprobarea Ordonanţei Guvernului nr.38/2004 pentru modificarea Ordonanţei Guvernului nr.57/2002 privind cercetarea ştiinţifică şi dezvoltarea tehnologică. Proiectul de Lege a fost avizat de Comisia pentru buget, finanţe şi bănci, Comisia pentru muncă şi protecţie socială, Comisia pentru industrii şi servicii, Comisia juridică, de disciplină şi imunităţi, precum şi de către Consiliul Legislativ. 


Aplicarea unora dintre modificările şi completările aduse Ordonanţei Guvernului nr. 57/2002 prin Legea de aprobare nr.324/2003 produce unele blocaje funcţionale în derularea activităţilor de cercetare-dezvoltare, datorată necorelărilor existente între unele prevederi din lege şi situaţia actuală a sistemului naţional de cercetare-dezvoltare. Prin ordonanţă se clarifică finanţarea activităţilor specifice institutelor naţionale de cercetare-dezvoltare, precum şi evaluarea, atestarea şi acreditarea acestora. Pentru a acorda şanse egale în competiţie tuturor unităţilor de cercetare-dezvoltare, s-a impus modificarea definiţiei programului nucleu, astfel cum fost modificat prin Legea nr.324/2003. Ordonanţa a fost analizată împreună cu Patronatul român din Cercetare-Proiectare şi cu Federaţia Sindicatelor Lucrătorilor din Cercetare-Proiectare din România.

2. În raport de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României. 


3. La lucrările Comisiei au fost prezenţi un număr de 25 de deputaţi, din totalul de 26 membri ai Comisiei. La dezbaterea proiectului de Lege au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor: dl. Gheorghe Popa – Secretar de Stat  şi dl. Gheorghe Asănică – Secretar general adjunct, Ministerul Educaţiei şi Cercetării; Radu Adrian - Secretar general adjunct, Ministerul Economiei şi Comerţului. 


4. Proiectul de Lege a fost adoptat de Senat în şedinţa din 24 februarie 2004. Camera Deputaţilor este Camera decizională.


În urma dezbaterii, în şedinţa din 31 martie 2004, Comisia, cu unanimitate de voturi aprobă proiectul de Lege cu următoarele amendamente:
	Nr. crt.
	Text iniţial


	Text propus de Comisie

(autorul amendamentului)
	Motivare
	Camera decizională

	1.
	      Articol unic – Se aprobă Ordonanţa Guvernului nr.38/29.01.2004 pentru modificarea Ordonanţei Guvernului nr.57/2002 privind cercetarea ştiinţifică şi dezvoltarea tehnologică, adoptată în temeiul art. 1 pct. VII din Legea nr.559/2003 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.92 din 31 ianuarie 2004, cu următoarele modificări şi completări:
	Art.I - Se aprobă Ordonanţa Guvernului nr.38/29.01.2004 pentru modificarea Ordonanţei Guvernului nr.57/2002 privind cercetarea ştiinţifică şi dezvoltarea tehnologică, adoptată în temeiul art. 1 pct. VII din Legea nr.559/2003 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.92 din 31 ianuarie 2004, cu următoarele modificări şi completări:
	
	Camera Deputaţilor

	2.
	_______

Art.I, pct.2 art.33 - text ordonanţă

“Art.33 – (1) Evaluarea şi atestarea capacităţii unităţilor şi instituţiilor prevăzute la art.7 lit. b) şi c) se realizează, după caz, de către Academia Română şi academiile de ramură, respectiv de către Consiliul Naţional al Cercetării Ştiinţifice din Învăţământul Superior. Pentru celelalte unităţi şi instituţii prevăzute la art.7 şi art.8, evaluarea şi atestarea se realizează de către Colegiul Consultativ pentru Cercetare-Dezvoltare şi Inovare, denumit în continuare Colegiul Consultativ, organizat în condiţiile art.44. Academia Română şi academiile de ramură comunică, iar Consiliul Naţional al Cercetării Ştiinţifice din Învăţământul Superior şi Colegiul Consultativ propun autorităţii de stat pentru cercetare-dezvoltare validarea atestării unităţilor şi instituţiilor prevăzute la art.7 şi art.8 şi, după caz, neacordarea ori retragerea atestării, care trebuie să se realizeze la un interval  maxim de 3 ani.

(2) Evaluarea şi acreditarea unităţilor şi instituţiilor prevăzute la art.7 ca unităţi componente ale sistemului de cercetare-dezvoltare de interes naţional se realizează de autoritatea de stat pentru cercetare-dezvoltare prin Colegiul Consultativ. Reevaluarea şi reacreditarea unităţilor componente ale sistemului de cercetare-dezvoltare de interes naţional se efectuează periodic, la un interval maxim de 5 ani sau la modificarea obiectului de activitate al unităţilor şi instituţiilor prevăzute la art.7.

(3) Institutele naţionale sunt acreditate pe baza evaluării Colegiului Consultativ, în condiţiile prezentei ordonanţe.

(4) Criteriile, standardele şi metodologiile de evaluare şi atestare a capacităţii de a desfăşura activităţi de cercetare-dezvoltare se elaborează de autoritatea de stat pentru cercetare-dezvoltare şi, după caz, de Academia Română sau academiile de ramură pentru unităţile prevăzute la art.7 lit. b), respectiv de Consiliul Naţional al Cercetării Ştiinţifice din Învăţământul Superior pentru instituţiile prevăzute la art.7 lit. c), până la data de 1 iulie 2004 şi se aprobă prin Hotărâre a Guvernului”.

(5) Criteriile, standardele şi metodologiile de acreditare a unităţilor componente ale sistemului naţional de cercetare-dezvoltare de interes naţional se elaborează de autoritatea de stat pentru cercetare-dezvoltare, până la data de 1 iulie 2004 şi se aprobă prin hotărâre a Guvernului”.
	  1. La art.I pct.2 art.33 va avea următorul cuprins:
Art.33 – (1) Evaluarea şi atestarea capacităţii unităţilor şi instituţiilor prevăzute la art.7 lit. b) şi c) se realizează, după caz, de către Academia Română şi academiile de ramură, respectiv de către Consiliul Naţional al Cercetării Ştiinţifice din Învăţământul Superior. Pentru celelalte unităţi şi instituţii prevăzute la art.7 şi art.8, evaluarea şi atestarea se realizează de către Colegiul Consultativ pentru Cercetare-Dezvoltare şi Inovare, denumit în continuare Colegiul Consultativ, organizat în condiţiile art.44. Academia Română, academiile de ramură şi Consiliul Naţional al Cercetării Ştiinţifice din Învăţământul Superior, respectiv Colegiul Consultativ, propun autorităţii de stat pentru cercetare-dezvoltare validarea atestării, neacordarea atestării sau retragerea atestării după evaluarea periodică, pentru unităţile şi instituţiile prevăzute la art.7 şi art.8.

Autor: Comisia

(2) Acreditarea unităţilor şi instituţiilor prevăzute la art.7 ca unităţi componente ale sistemului de cercetare-dezvoltare de interes naţional se realizează, după caz, de către Academia Română, academiile de ramură, Consiliul Naţional al Cercetării Ştiinţifice din Învăţământul Superior, respectiv Colegiul Consultativ. Reacreditarea unităţilor componente ale sistemului de cercetare-dezvoltare de interes naţional se efectuează periodic, la un interval de maximum 5 ani sau la modificarea obiectului de activitate al acestora. Academia Română, academiile de ramură şi Consiliul Naţional al Cercetării Ştiinţifice din Învăţământul Superior, respectiv Colegiul Consultativ propun autorităţii de stat pentru cercetare-dezvoltare validarea hotărârilor privind acreditarea sau neacreditarea respectiv reacreditarea.

Autor: Comisia

(3) Institutele naţionale sunt acreditate pe baza evaluării Colegiului Consultativ, în condiţiile prezentei ordonanţe.

(4) Criteriile, standardele şi metodologiile de evaluare şi atestare a capacităţii de a desfăşura activităţi de cercetare-dezvoltare, respectiv de acreditare, se elaborează de autoritatea de stat pentru cercetare-dezvoltare prin consultarea Academiei Române, academiilor de ramură, Consiliului Naţional al Cercetării Ştiinţifice din Învăţământul Superior, respectiv Colegiului Consultativ, până la 15 noiembrie 2004 şi se aprobă prin Hotărâre a Guvernului.

Autor: Comisia

______


	Toate instituţiile menţionate pot face direct propuneri autorităţii de stat pentru cercetare-dezvoltare, fără intermedierea CNCSIS sau Colegiului Consultativ.

Pentru a fi în concordanţă cu alin.(1)

Pentru a fi în concordanţă cu prevederile din legea iniţială.

Conţinutul alin 5. se regăseşte

 la alin. 4.
	Camera Deputaţilor

Camera Deputaţilor

Camera Deputaţilor

Camera Deputaţilor



	3.
	_____

Art.I, pct.3 art.34 alin.(1) – text ordonanţă.

Art.34 – (1) Atribuţiile Consiliului Naţional al Cercetării Ştiinţifice din Învăţământul Superior, prevăzute de Legea Învăţământului nr.84/1995, republicată, cu modificările şi completările ulterioare, se completează cu atribuţiile stabilite la art.33 alin. (1) şi (4) din prezenta ordonanţă.


	2. La art.I pct.3 alin.(1) al art.34, va avea următorul cuprins:

Art.34 (1) Atribuţiile Consiliului Naţional al Cercetării Ştiinţifice din Învăţământul Superior, prevăzute de Legea Învăţământului nr.84/1995, republicată, cu modificările şi completările ulterioare, se completează cu atribuţiile stabilite la art.33, alin. (1), (2) şi (4) din prezenta ordonanţă.

Autor: Comisia
	Pentru a fi în concordanţă cu art.33.
	Camera Deputaţilor

	4.
	1. La art.I, pct.4 alin.(3) al art.36 va avea următorul cuprins:
(3) După intrarea în vigoare a hotărârilor Guvernului prevăzute la art.33 alin.(4) şi (5), unităţile şi instituţiile de cercetare-dezvoltare existente, inclusiv structurile subordonate acestora, pot solicita atestarea capacităţii lor sau acreditarea, autorităţii de stat pentru cercetare-dezvoltare sau, după caz, Academiei Române şi academiilor de ramură, respectiv Consiliul Naţional al Cercetării Ştiinţifice din Învăţământul Superior, precum şi Colegiul Consultativ, conform prevederilor prezentei ordonanţe.


	3. La art.I pct.4 alin.(3) al art.36 va avea următorul cuprins:

(3) După intrarea în vigoare a Hotărârii Guvernului prevăzută la art.33 alin. (4), unităţile şi instituţiile de cercetare-dezvoltare existente, inclusiv structurile subordonate acestora, pot solicita atestarea sau acreditarea, după caz, Academiei Române, academiilor de ramură, Consiliului Naţional al Cercetării Ştiinţifice din Învăţământul Superior, respectiv Colegiului Consultativ, conform prevederilor prezentei ordonanţe.

Autor: Comisia


	
	Camera Deputaţilor

	5.
	______

Art.I, pct.5 alin.(3) al art.43 -text ordonanţă 

(3) La elaborarea, evaluarea şi detalierea Planului naţional, autoritatea de stat pentru cercetare-dezvoltare consultă Colegiul Consultativ.
	4. Art.I pct.5 alin.(3) al art.43 se abrogă.

Autor: Comisia


	Autoritatea de stat pentru cercetare-dezvoltare consultă factorii interesaţi.
	Camera Deputaţilor

	6.
	______

Art.I, pct.7, art.67 (text ordonanţă)

“Art.67 – Institutele naţionale de cercetare-dezvoltare pot contracta cu autoritatea de stat pentru cercetare-dezvoltare activităţi desfăşurate pe programe nucleu de cercetare-dezvoltare ale institutelor respective, avizate de organul administraţiei publice centrale sub coordonarea căruia funcţionează şi aprobate de autoritatea de stat pentru cercetare-dezvoltare”.
	5. La art.I pct.7 art.67 va avea următorul cuprins:

Art.67 “Unităţile de drept public prevăzute la art.7 a) – c) pot contracta, cu autoritatea de stat pentru cercetare-dezvoltare, activităţi desfăşurate pe programe nucleu de cercetare-dezvoltare ale unităţilor respective, avizate de organul administraţiei publice centrale sub coordonarea căruia funcţionează şi aprobate de autoritatea de stat pentru cercetare-dezvoltare”. 

Autor: Comisia


	Pentru a nu se limita accesul prin competiţie la programele nucleu ale altor unităţi de cercetare-dezvoltare de drept public.
	Camera Deputaţilor

	7.
	______

Art.I, pct.8, alin.(3) al art.86 -text ordonanţă

(3) Statul, prin autoritatea de stat pentru cercetare-dezvoltare, susţine logistic şi financiar, în sistem de cofinanţare, constituirea şi dezvoltarea entităţilor din infrastructura de inovare şi transfer tehnologic. Susţinerea financiară se realizează prin Programul pentru susţinerea şi dezvoltarea infrastructurii de transfer tehnologic şi inovare, elaborat de autoritatea de stat pentru cercetare-dezvoltare, până la data de 1 martie 2004, şi aprobat prin hotărâre a Guvernului.
	6. La art.I pct.8 alin. (3) al art. 86 va avea următorul cuprins:

“(3) Statul, prin autoritatea de stat pentru cercetare-dezvoltare, susţine logistic şi financiar, în sistem de cofinanţare, constituirea şi dezvoltarea unităţilor din infrastructura de inovare şi transfer tehnologic. Susţinerea financiară se realizează prin Programul pentru susţinerea şi dezvoltarea infrastructurii de transfer tehnologic şi inovare, elaborat de autoritatea de stat pentru cercetare-dezvoltare şi aprobat prin hotărâre a Guvernului.

Autor: Comisia


	Pentru o exprimare mai bună
	Camera Deputaţilor

	8.
	După articolul 91 se introduce un articol nou, art.92, cu următorul cuprins:

Art.92 – (1) Unităţile de cercetare-dezvoltare, organizate ca institute naţionale de cercetare-dezvoltare, instituţii publice şi societăţi comerciale cu obiect principal de activitate cercetarea ştiinţifică şi dezvoltarea tehnologică beneficiază de scutirea de la plata obligaţiilor bugetare neachitate. Aceleaşi unităţi de cercetare-dezvoltare beneficiază de scutirea de la plată a majorărilor la întârziere, a penalităţilor şi a dobânzilor aferente. Sumele respective sunt cele stabilite în certificatele de obligaţii elaborate de organele competente pe baza controlului de fond. Aceste prevederi se aplică şi obligaţiilor bugetare reeşalonate la plată pentru fiecare unitate în parte, potrivit legii.


	Se elimină


	Textul a fost reformulat ca art.II din lege.
	Camera Deputaţilor

	9.
	______

Art.I pct.10, anexă, pct.16 – text ordonanţă

“16. Program-nucleu de cercetare-dezvoltare – program propriu al institutelor naţionale, care este finanţat direct de către autoritatea de stat pentru cercetare-dezvoltare”.
	7. Articolul I, punctul 10 se abrogă.

Autor: Comisia

	Textul din legea iniţială rămâne nemodificat.


	Camera Deputaţilor

	10.
	(2) Prevederile alin. (1) se aplică sumelor datorate de institutele naţionale de cercetare-dezvoltare, instituţiile publice şi societăţile comerciale cu obiect principal de activitate cercetarea ştiinţifică şi dezvoltarea tehnologică existente la data intrării în vigoare a prezentei legi”.
	Art.II - (1) La solicitarea Ministerului Educaţiei şi Cercetării, instituţiile bugetare creditoare vor acorda unităţilor de cercetare-dezvoltare organizate ca institute naţionale de cercetare-dezvoltare, instituţii publice de cercetare-dezvoltare finanţate din venituri proprii, precum şi ca societăţi comerciale cu capital majoritar de stat şi cu obiect principal de activitate cercetarea-dezvoltarea-proiectarea, definit conform codurilor CAEN 73 şi 74, următoarele înlesniri la plata obligaţiilor fiscale restante: 

a) scutirea la plată a obligaţiilor  fiscale restante la data de 31 decembrie 2003 şi nestinse la data intrării în vigoare a prezentei legi, reprezentând impozite, taxe, contribuţii şi alte sume datorate bugetului de stat, bugetului asigurărilor sociale de stat, bugetului Fondului naţional unic de asigurări sociale de  sănătate şi bugetului asigurărilor pentru şomaj;

b) scutirea la plată a obligaţiilor fiscale restante la data de 31 decembrie 2003 şi nestinse la data intrării în vigoare a prezentei legi, către bugetele locale, reprezentând impozite, taxe, contribuţii şi alte venituri; c) scutirea la plată a majorărilor de întârziere şi a penalităţilor de orice fel, datorate şi neachitate la data intrării în vigoare a prezentei legi, aferente obligaţiilor fiscale restante prevăzute la lit. a) şi b), cuprinse în certificatele de obligaţii fiscale eliberate de creditorii bugetari. 

(2) Sumele care, potrivit alin.(1), fac obiectul înlesnirilor sunt cele stabilite în certificatele de obligaţii fiscale eliberate conform legii, pe baza actelor de control, de către organele teritoriale ale Ministerului Finanţelor Publice şi ale autorităţilor administraţiei publice locale, după caz, care au responsabilităţi fiscale. Aceste prevederi se aplică şi obligaţiilor fiscale eşalonate la plată, potrivit legii, pentru fiecare unitate de cercetare-dezvoltare.

(3) Unităţile de cercetare-dezvoltare beneficiare şi plafonul pentru care se aprobă scutirile la plată se stabilesc prin Hotărâre a Guvernului.

Autor: Comisia


	Pentru relansarea activităţii de cercetare-dezvoltare pe baza unei scheme de ajutor de stat


	Camera Deputaţilor

Camera Deputaţilor

Camera Deputaţilor



	11.
	---
	Art.III Prin derogare de la prevederile Legii nr.143/1999 privind ajutorul de stat, cu completările ulterioare, Ministerul Educaţiei şi Cercetării este mandatat să notifice Consiliului Concurenţei schema de ajutor de stat reglementată de prezenta lege. 

Autor: Comisia
	
	Camera Deputaţilor


                     PREŞEDINTE                                                                                                            SECRETAR

                 Prof.univ.dr.ing. Stanciu Anghel          




                  Prof.univ.dr.ing. Andea Petru         

